Lav et referat af nedenstående tekst:

Tekst:
En færdselsulykke, der skete torsdag aften på Skagensvej i Frederikshavn, har fået tragisk udgang. Den 75-årige kvinde fra Strandby, som blev påkørt, er død. Det oplyser Nordjyllands Politi til Kanal Frederikshavn . Politiet formoder, ifølge Kanal Frederikshavn, at den 75-årige kvinde havde påkørt en hund. Hun stoppede bilen i mørket for at tilse hunden, og endnu en bil kørte ind til siden for at hjælpe den ældre kvinde. Den 75-årige stod sammen med en 18-årig kvinde ved vejen, da de blev påkørt af en 56-årig mand fra Frederikshavn. Begge kvinder blev lagt i koma på sygehuset efter påkørslen. Meldingen lød i fredags på, at den 75-årige var i kritisk tilstand, mens den 18-årige var i stabil tilstand. Den ældre kvinde fra Strandby afgik ved døden i lørdags. Der er ingen nye meldinger om den 18-åriges tilstand. Politiet har endnu ikke modtaget bilinspektørens tekniske undersøgelser, skriver Kanal Frederikshavn.

Referat:
En 75-årig kvinde er død efter en ulykke i Frederikshavn, hvor hun forsøgte at redde en påkørt hund.